تورکیه و آوروپا بیرلیگی نماینده‌لری، ایکیطرف‌لی علاقه‌لری گوجلن‌دیرمک و ایش بیرلیگینی آرتیرماق اوچون بو گون بروکسل‌ده سیاسی دیالوق کونفرانسی گئچیره‌جک.
آوروپا بیرلیگی خاریجی ایلیشکی‌لر سرویسینده (EEAS) تشکیل ائدیله‌جک توپلانتیدا تورکیه‌نی آوروپا بیرلیگی ناظیرلیگی موستشار وکیلی سفیر سلیم یئنل و خاریجی ایشلر ناظیرلیگی موستشار معاوینی محمت کمال بوزای تمثیل ائده‌جک.
هیاتده تورکیه‌نین آوروپا بیرلیگی نزدینده دایمی نماینده‌سی سفیر فاروک کایماکجی دا اولا‌جاق. آوروپا بیرلیگی طرفین‌دن ایسه آوروپا بیرلیگی کومیسیونو قونشولوق سیاستی و گئنیشلمه ایله آوروپا بیرلیگی خاریجی علاقه‌لر خیدمتین‌دن نماینده‌لر قاتیلا‌جاق.
سیاسی دیرکتور سویه‌سینده ائدیله‌جک توپلانتیدا خاریجی سیاست، ایشتیراک مذاکیره‌لری پروسه‌سی، انرژی، امنیت، نیظام‌سیز کؤچ، رادیکاللشمه، کسنوفوبیا، ترورلا موباریزه، تورک وطنداش‌لارینا آوروپادا ویزا سربستی‌سی، گؤمروک بیرلیگی‌نین یئنی‌لنمه‌سی، ایقتیصاد و نقلیات موضوعلاری اله آلینا‌جاق.
طرف‌لرین، گله‌جک 1 ایلده هانسی ساحه‌لرده اورتاق ایش ائدیله‌جگینه قرار وئرمه‌سی و قارشی‌لیق‌لی آچیق آددیم‌لار آتماسی گؤزلنیلیر.
سیاسی دیالوق توپلانتی‌سی‌نین آردین‌دان تورکیه‌دن ناظیرلر و آوروپا بیرلیگی کومیسیونو عضو‌لری سویه‌سینده بروکسلده دانیشیق‌لار ائدیلمه‌سی نظرده توتولور.
